S-1234/2020

Mál þetta sem dómtekið var í dag höfðaði Lögreglustjórinn á Suðurnesjum með ákæru 4. maí 2020 á hendur ákærða A-kk-þgf M-kk-þgf E-kk-þgf, [...], [...], [...]: fyrir eftirtalin umferðarlaga- og fíkniefnalagabrot;

I. (008- 2019- 15350) fyrir umferðarlagabrot, með því að hafa, fimmtudaginn 17. október 2019, ekið bifreiðinni [...], án ökuréttar og undir áhrifum ávana- og fíkniefna sem bönnuð eru á íslensku yfirráðasvæði (í blóði mældist 3,5 ng/ml tetrahýdrókannabínól) og því ekki verið fær um að stjórna bifreiðinni örugglega, norður Grænásbraut, Reykjanesbæ.

Telst háttsemi þessi varða við 1., sbr. 2. mgr. 50. gr. og 1. mgr. 58. gr. sbr. 1. mgr. 95. gr. umferðarlaga nr. 77/2019, sbr. 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. þágildandi umferðarlaga nr. 50/1987.

II. (008- 2019- 15350)

Fyrir fíkniefnalagabrot, með því að hafa, fimmtudaginn 17. október 2019, í kjölfar afskipta lögreglu í lið I haft í vörslum sínum 0,77 g römm af kókaíni sem fundust í hægri buxnavasa ákærða.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærði verði dæmdur til að sæta sviptingu ökuréttar, sbr.101. gr. umferðarlaga nr. 77/2019, sbr.1. mgr. 101. gr. og 102. gr. þágildandi umferðarlaga nr. 50/1987. Loks er þess krafist að gerð verði upptæk ofangreind fíkniefni, 0,77 grömm af kókaíni skv. heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur skýlaust játað brot sín og var því farið með mál þetta samkvæmt 164. gr. laga nr. 88/2008 og það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]og hefur þrívegis áður sætt refsingu. Þann 8. september 2016 gekkst ákærði undir greiðslu sektar hjá Lögreglustjóranum á Suðurnesjum fyrir að aka undir áhrifum ávana- og fíkniefna. Með dómi Héraðsdóms Reykjaness 24. janúar 2018 var ákærði dæmdur í 3 mánaða skilorðsbundið fangelsi fyrir ýmis brot þar á meðal fyrir að aka undir áhrifum ávana- og fíkniefna. Sá dómur hefur ítrekunaráhrif enda var eitt umferðarlagabrot ákærða ekki hegningarauki. Að endingu var ákærði dæmdur í 10 mánaða fangelsi fyrir líkamsárás og fíkniefnabrot með dómi Héraðsdóms Reykjaness 25. mars 2020. Er nú dæmdur hegningarauki við síðastnefndan dóm. Með hliðsjón af sakarefni málsinsog með vísan til 77. gr. og 78. gr. almennra hegningarlaga þykir refsing ákærða hæfilega ákveðin fangelsi í 30 daga.

Með vísan til 8. mgr. 101 gr. umferðarlaga, sbr. áður 6. mgr. 102. gr. umferðarlaga nr. 50/1987, og með hliðsjón af því að umtalsvert magn tetrahýdrókannabínól mældist í blóði ákærða þykir rétt að svipta ákærða ökurétti í 3 ár frá birtingu dómsins að telja.

Þá verða gerð upptæk 0,77 gaf kókaíni sem ákærði hafði í fórum sínum með vísan til 6. mgr. 5. gr. laga nr. 65/1974.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan vegna rannsókna á blóðsýni samtals 103.288 krónur. Ákærði greiði einnig þóknun skipaðs verjanda síns í málinu, S-kk-ef S-kk-ef lögmanns, sem hæfilega þykir ákveðin með þeim hætti sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, A-kk-nf M-kk-nf E-kk-nf, sæti fangelsi í 30 daga.

Ákærði sæti sviptingu ökuréttar í þrjú ár frá birtingu dóms þessa að telja.

Ákærði sæti upptöku á 0,77 g af kókaíni.

Ákærði greiði 195.048 krónur í sakarkostnað, þ. m. t. þóknun skipaðs verjanda síns, S-kk-ef S-kk-ef hdl., 91.760 krónur að virðisaukaskatti meðtöldum.

Ó-kk-nf E-kk-nf J-kk-nf